Det er ikke alle de danske landsholdsspillere, der er lige skarpe på afslutninger.

Det skal man nok lige have in mente, hvis man dukker op til landsholdstræningerne i Helsingør, hvor holdet forbereder sig forud for kampen mod Italien.

Det lærte en tilskuer på den hårde måde tirsdag eftermiddag, da spillerne forsøgte sig på frispark. Liverpool-spilleren Daniel Aggers forsøg gik forbi mål, men ramte til gengæld lige midt på skiven uden for banen - nemlig i hovedet på en sagesløs fan.

Agger var ikke sen til at hoppe over barrieren og undskylde for uheldet, og offeret fik sig samtidig et lille plaster på såret i form af Aggers træningstrøje.

Se episoden i klippet herover.